
R E F E R A T   D E   A P R O B A R E
[bookmark: _Hlk161228025]privind aprobarea indicatorilor tehnico-economici reactualizați și a Devizului general reactualizat - faza Proiect Tehnic de Execuție, pentru obiectivul de investiții ”POD PESTE RÂURILE CRIȘUL ALB ȘI LUNCOI ÎN MUNICIPIUL BRAD, JUDEȚUL HUNEDOARA” aprobat pentru finanțare prin 
Programul Național de Investiții "Anghel Saligny", precum 
și a sumei reprezentând categoriile de cheltuieli 
finanțate de la bugetul local pentru 
realizarea obiectivului



Prin Hotărârea Consiliului Local nr. 166/2019 s-a aprobat Studiul de fezabilitate și  Devizul  general pentru  obiectivul de investiții ”POD  PESTE RÂURILE CRIȘUL  ALB  ȘI LUNCOI ÎN  MUNICIPIUL BRAD, JUDEȚUL HUNEDOARA” .
[bookmark: _Hlk159225958]În vederea includerii la finanțare prin Programul Național de Investiții "Anghel Saligny" a acestui obiectiv de investiții, Municipiul Brad a depus cererea de finanțare și Devizul general estimativ, precum și alte documente solicitate de către  Ministerul Dezvoltării, Lucrărilor Publice și Administrației, documente aprobate în prealabil prin Hotărârea Consiliului Local nr. 138/2021.
[bookmark: _Hlk159230872]În urma analizării documentației depuse, Ministerul Dezvoltării, Lucrărilor Publice și Administrației a solicitat clarificări, ceea ce a impus revizuirea cererii de finanțare și a Devizului general astfel că prin Hotărârea Consiliului Local nr. 20/2022 s-a aprobat cererea de finanțare revizuită și Devizul general revizuit.
Prin Hotărârea Consiliului Local nr. 83/2023 s-a aprobat Documentația tehnico-economică - faza Proiect pentru Autorizarea  Executării Lucrărilor de Construire, indicatorii tehnico-economici reactualizați și Devizul general reactualizat, precum și  suma reprezentând categoriile de cheltuieli finanțate de la bugetul  local pentru realizarea obiectivului de investiții. 
Conform prevederilor art. 1 alin.(2) din Hotărârea Guvernului  nr. 907/2016, cu modificările și completările ulterioare, a fost elaborat de către S.C ALDOR S.R.L-Timișoara,  Proiectul Tehnic de Execuție nr. C39148-319/2023 și Devizul general reactualizat la faza Proiect Tehnic de Execuție, ținând cont de creșterea prețului materialelor de construcție, a manoperei și a transportului.
Astfel,  valoarea totală a Devizului general pentru obiectivul de investiții ”POD  PESTE RÂURILE CRIȘUL  ALB  ȘI LUNCOI ÎN  MUNICIPIUL BRAD, JUDEȚUL HUNEDOARA”  a devenit  9.050.393,02 lei (cu T.V.A.),  din care C+M = 7.273.842,24 lei (cu T.V.A.), finanțată astfel: 
a. - 4.182.113,03 lei (cu T.V.A.) de la bugetul de stat;
             b. - 4.868.279,99 lei (cu T.V.A.) de la bugetul local.
Precizez că din valoarea cheltuielilor neeligibile este de 4.868.279,99 lei (cu T.V.A.), suma de 146.000 lei (cu T.V.A.), pentru anul I de investiție, este cuprinsă în Programul de Investiții Publice al Municipiului Brad pe anul 2024 la Capitolul 84 – ”Transporturi”.
În funcție de resursele financiare disponibile se va suplimenta suma necesară realizării obiectivului de investiții.
În contextul celor de mai sus am inițiat prezentul proiect de hotărâre prin care am propus aprobarea indicatorilor tehnico-economici reactualizați și a Devizului general reactualizat - faza Proiect Tehnic de Execuție, pentru obiectivul de investiții ”POD PESTE RÂURILE CRIȘUL ALB ȘI LUNCOI ÎN MUNICIPIUL BRAD, JUDEȚUL HUNEDOARA” aprobat pentru finanțare prin Programul Național de Investiții "Anghel Saligny", precum și a sumei reprezentând categoriile de cheltuieli finanțate de la bugetul local pentru realizarea obiectivului și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art. 9, lit. e), lit. g) din Ordinul nr. 1333/2021  privind aprobarea Normelor metodologice pentru punerea în aplicare a prevederilor  O.U.G. nr. 95/2021 pentru aprobarea Programului Naţional de Investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a)-c) din Ordonanţa de urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", ale Ordinului nr. 2364/08.09.2022 al Ministrului Dezvoltării, Lucrărilor Publice și Administrației, privind aprobarea listei obiectivelor de investiții și sumele alocate acestora pentru finanțarea Programului Naţional de Investiţii "Anghel Saligny", ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

